Document ID: 32008R0308

KOMISIJAS REGULA (EK) Nr. 308/2008
(2008. gada 2. aprīlis)
par formu dalībvalstu apmācību un sertifikācijas programmu paziņošanai saskaņā ar Eiropas Parlamenta un Padomes Regulu (EK) Nr. 842/2006
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2006. gada 17. maija Regulu (EK) Nr. 842/2006 par dažām fluorētām siltumnīcefekta gāzēm (1) un jo īpaši tās 5. panta 5. punktu,
tā kā:
(1)
Paziņošanas formā jāiekļauj būtiska informācija, kas nepieciešama, sertifikācijas vai atestācijas autentizācijai, kuras saskaņā ar Regulu (EK) Nr. 842/2006 atbilst Komisijas noteiktajām obligātajām prasībām un savstarpējas atzīšanas noteikumiem.
(2)
Komisija ir noteikusi uzņēmumu un personāla sertifikācijas minimālās prasības un tās savstarpējas atzīšanas noteikumus. Konkrēti, Komisija ir pieņēmusi Komisijas 2008. gada 2. aprīļa Regulu (EK) Nr. 303/2008 par uzņēmumu un personāla sertifikācijas obligātajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām saldēšanas, gaisa kondicionēšanas un siltumsūkņu iekārtām, kurās izmanto dažas fluorētās siltumnīcefekta gāzes (2); Komisijas 2008. gada 2. aprīļa Regulu (EK) Nr. 304/2008 par uzņēmumu un personāla sertifikācijas obligātajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārajām ugunsdrošības sistēmām un ugunsdzēsības aparātiem, kuros izmanto dažas fluorētās siltumnīcefekta gāzes (3); Komisijas 2008. gada 2. aprīļa Regulu (EK) Nr. 305/2008 par personāla sertifikācijas obligātajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz dažu fluorēto siltumnīcefekta gāzu rekuperāciju no augstsprieguma sadales iekārtām (4); Komisijas 2008. gada 2. aprīļa Regulu (EK) Nr. 306/2008 par personāla sertifikācijas obligātajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz dažu tādu šķīdinātāju rekuperāciju no iekārtām, kuru pamatā ir fluorētās siltumnīcefekta gāzes (5); un Komisijas 2008. gada 2. aprīļa Regulu (EK) Nr. 307/2008 par personāla apmācības programmu obligātajām prasībām un apmācības atestācijas savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz mehānisko transportlīdzekļu gaisa kondicionēšanas sistēmām, kurās izmanto dažas fluorētās siltumnīcefekta gāzes (6).
(3)
Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Regulas (EK) Nr. 2037/2000 (7) 18. panta 1. punktu,
IR PIEŅĒMUSI ŠO REGULU.
1. pants
Regulas (EK) Nr. 842/2006 5. panta 2. punktā paredzēto paziņošanu dalībvalstis veic pēc šādas formas:
1)
par stacionārajām aukstumiekārtām, gaisa kondicionēšanas un siltumsūkņu iekārtām - pēc šīs regulas I pielikumā noteiktās formas;
2)
par stacionārajām ugunsdrošības sistēmām un ugunsdzēsības aparātiem - pēc šīs regulas II pielikumā noteiktās formas;
3)
par augstsprieguma sadales iekārtām - pēc šīs regulas III pielikumā noteiktās formas;
4)
par iekārtām, kurās ir šķīdinātāji uz fluorēto siltumnīcefekta gāzu bāzes - pēc šīs regulas IV pielikumā noteiktās formas;
5)
par mehānisko transportlīdzekļu gaisa kondicionēšanas sistēmām - pēc šīs regulas V pielikumā noteiktās formas.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 2. aprīlī

Labels: 1
20
7
8
9